C 421/38
ET
Euroopa Liidu Teataja
4.11.2022
Missiooniplatvorm abistab eelkõige neid linnu, mis kohustuvad saavutama 2030. aastaks kliimaneutraalsuse, tagab üldise sidususe ja koordineerimise kogu protsessi jooksul ning annab korrapäraselt aru kliimaneutraalse linna lepingu puhul tehtud edusammudest.
Kliimaneutraalse linna lepingu allkirjastamisega saavad linnad „missioonimärgise“, millega tunnustatakse ranget hindamisprotsessi ning nende kohustuste kvaliteeti ja teostatavust.
See avab sihtotstarbelised rahastamisvõimalused ELi rahastamisprogrammide raames ning pakub piirkondadele, liikmesriikidele ja teistele avaliku sektori osalejatele võimaluse toetada väga nähtavaid kliimaneutraalsusega seotud tegevusi teedrajavates linnades, et aidata edendada Euroopa rohelise kokkuleppe eesmärkide saavutamiseks tehtavaid jõupingutusi.
Märgis suurendab investorite teadlikkust ja usaldust, kuna kliimaneutraalse linna lepinguga hõlmatud tegevuste keskkonnakestlikkust on kooskõlas ELi raamistikuga juba kontrollitud, et soodustada kestlikke investeeringuid.
See lihtsustab linnade jaoks täiendavate riiklike ja erainvestorite kaasamist kliimaga seotud tegevuste rahastamiseks.
ELi Euroopa mullakokkuleppe missioon Missioon on teerajaja ning tutvustab ja kiirendab üleminekut tervele mullastikule edasipüüdlike meetmete võtmisega 100 eluslabori ja juhtalgatuse raames territoriaalsel tasandil.
Seda kombineeritakse ambitsioonika valdkondadevahelise teadusja innovatsiooniprogrammiga, tugeva ja ühtlustatud mullaseire raamistikuga ning mullaalase kirjaoskuse ja teabevahetuse suurendamisega, et kaasata kodanikke.
Missiooni eesmärgid on täielikult kooskõlas ERFi poliitikaeesmärgiga tagada keskkonnahoidlikum, vähese CO2 heitega majanduselt CO2-neutraalsele majandusele üleminev ja vastupanuvõimeline Euroopa, edendades õiglast üleminekut puhtale energiale, rohelisi ja siniseid investeeringuid, ringmajandust, kliimamuutuste leevendamist ja nendega kohanemist, riskiennetust ja -juhtimist ning säästvat linnalist liikumiskeskkonda.
ERFil võib olla mullastiku tervisliku seisundiga seoses oluline roll.
Kolmveerandil NUTS 2 piirkondadest on põllumajandusja toiduainetööstuses olemas aruka spetsialiseerumise strateegiad, mis tähendab, et on olemas märkimisväärne potentsiaal läbi viia projekte, mis aitavad saavutada missiooni eesmärke teadusuuringute ja innovatsiooni seisukohast.
Missioon kasutab temaatilist aruka spetsialiseerumise platvormi põllumajandus- ja toiduainetetööstuse valdkonnas, et kasutada ära piirkondadevahelist koostööd ja soodustada ühiste innovatsiooniinvesteeringute projektide loomist missiooni jaoks olulistes valdkondades.
Temaatiline prioriteet „rohelisem ja süsinikdioksiidivaba Euroopa“ võimaldab missiooni tulemusi laiendada.
Piirkonnad, mis on oma aruka spetsialiseerumise strateegiates kindlaks määranud mulla ja maa kestliku majandamisega seotud prioriteedid, võivad kasutada ära missiooni eluslaborites ja juhtalgatuste raames väljatöötatud ja katsetatud lahendusi ning võtta need laiemalt kasutusele.
Interreg saab samuti anda väga tõhusa panuse missiooni elluviimisse, seades sisse piiriülese koostöö missiooni eesmärkide saavutamiseks (piiriülene, riikidevaheline ja piirkondadevaheline koostöö).
Näited on järgmised: märgalade taastamise katse- või näidisprojektid piiriülestel aladel või Põhja-Euroopa riikidevahelistes piirkondades; vee-erosiooni alane koostöö Lõuna-Euroopa riikidevahelistes piirkondades ja piiriülestes vesikondades (nt Doonau); koostöö seoses selliste ruumilise planeerimise lähenemisviisidega, mis võtavad nõuetekohaselt arvesse maa/mulla majandamist.